als_Latn dik_Latn sag_Latn
Eurodeputeti gjerman, Knut Fleckenstein vlerëson zhvillimin e zgjedhjeve në Shqipëri dhe e sheh të hapur rrugën për nisjen e negociatave të anëtarësimit të Shqipërisë BE.
Ai tha se duhet të kalojnë pak javë derisa të ulen të gjithë në një tavolinë, por nuk duhet të vendosim pengesa të reja sepse kjo nuk do ishte e drejtë
“Besoj se nuk ka si bëhet ndryshe, veçse ta themi qartë se tani duhet që të hapen negociatat. Ndoshta do të kalojnë pak javë e muaj derisa të ulen të gjithë në një tavolinë, por nuk duhet të vendosim pengesa të reja, sepse kjo nuk do ishte e drejtë,” tha ai.
Nga ana tjetër, Fleckenstein u tregua i rezervuar lidhur me akuzat e blerjes së votave dhe bandave të krimit që Lulzim Basha ka bërë gjatë javës së fundit.
“Akuza të tilla unë i kam dëgjuar nga të gjitha palët, kundër njëra-tjetrës. Por më duhet të jem i kujdesshëm këtu dhe të pres vlerësimin e OSBR-ODHIR-it”-u shpreh ai.
Më tej ai u shpreh se detyrat që qëndrojnë para qeverisë janë zbatimi i vërtetë i reformës në drejtësi, ajo duhet të çojë përpara luftën kundër drogës, korrupsionit dhe kriminalitetit të organizuar.
Po ashtu, Fleckenstein tha se një pikë tjetër e rëndësishme do duhet të jetë trajtimi i çështjes së vështirë të pronës dhe gjetja e një zgjidhjeje për këtë.
Sa i përket atmosferës këto zgjedhje ishin shumë më të kënaqshme, se të mëparshmet. Kur dëgjoj vëzhguesin tonë, zotin Kukan që ishte aty, përmirësimi është i dukshëm. Besoj se nuk ka si bëhet ndryshe, veçse ta themi qartë se tani duhet që të hapen negociatat. Ndoshta do të kalojnë pak javë e muaj derisa të ulen të gjithë në një tavolinë, por nuk duhet të vendosim pengesa të reja, sepse kjo nuk do ishte e drejtë.
als_Latn als_Latn als_Latn als_Latn als_Latn als_Latn als_Latn als_Latn